钦定古今图书集成/理学汇编/文学典/第110卷 > 方问孝
## 钦定古今图书集成/理学汇编/文学典/第110卷 > 方问孝

按《歙县志》：问孝，字胥成，别号癯丈人。十岁能诗，既长，
亢直不为人下，隐居不仕，每一诗出，人竞传写。尝过
鲁，临邑邢侍御子愿，称为词坛真龙。东阿于相国谷
峰初见其诗，疑为魁然丈夫，后介傅司马伯俊而友
之曰：“岂所谓短小而精悍者乎？”著《苍耳斋诗集》三十
馀卷。年六十，忽一夕梦游五岳，绝笔于檀州，李本宁
太史为之志其墓。父天爵，号晴川；子方瀛，字公溟，
高字仲举，并有诗名。